

# Илдар Халиков Россия Федерациясенең АКШтагы сәүдә вәкиле Александр Стадник белән очрашты

*17.08.2015*


Татарстан Премьер-министры Илдар Халиков бүген Россия Федерациясенең АКШтагы сәүдә вәкиле Александр Стадник белән очрашты.


Очрашу ТР Хөкүмәте йортында узды, анда ТР сәнәгать һәм сәүдә министрының беренче урынбасары Руслан Кәбиров, ТР Премьер-министрының тышкы икътисади эшчәнлек буенча ярдәмчесе Назил Насыйбуллин катнашты.


Александр Стадник очрашу барышында АКШның кайбер штатлары һәм Россиянең Татарстан Республикасы кебек төбәге арасында стратегик хезмәттәшлеккә кызыксыну бар, дип билгеләде.


Ике яктан да катнашучылар хәзерге шартларда хезмәттәшлек мөмкинлекләре турында фикер алыштылар, дөньядагы икътисади һәм сәяси хәлләр хакында сөйләштеләр.


Белешмә өчен:

Александр Юрьевич Стадник Россия Федерациясенең АКШтагы сәүдә вәкиле итеп Россия Федерациясе Хөкүмәтенең 2014 елның 10 июленнән булган күрсәтмәсе белән билгеләнгән.


*ТР Президенты матбугат хезмәте, Елена Бритвина.*
Илдар Халиков Россия Федерациясенең АКШтагы сәүдә вәкиле Александр Стадник белән очрашты